PÖYTÄKIRJA
Hallituksen kokous 06/2011 
Iltakoulu ry. 
Aika: tiistai 22.3.2011 klo. 16:00 
Paikka: Pinni B4114, Tampereen yliopisto 

Läsnäolijat:
Aki Luoto, puheenjohtaja
Eetu Kreivi, sihteeri
Johanna Kaunisvaara
Katariina Mustasilta
Mari Kettunen
Salla-Riina Hokkanen
Jussi Naski
Marja Avonius
Noomi Saarinen
Charlotta Selkee
Nelli Manninen
Saara Kuittinen

1. Kokouksen avaus 
Puheenjohtaja avasi kokouksen kello 16.07

2. Laillisuus ja päätösvaltaisuus
Kokous todettiin lailliseksi ja päätösvaltaiseksi

3. Pöytäkirjantarkastajien valinta
Pöytäkirjantarkastajiksi valittiin Johanna Kaunisvaara  ja Jussi Naski

4. Esityslistan hyväksyminen 
	Esityslista hyväksyttiin sellaisenaan työjärjestykseksi

5. Ilmoitusasiat ja posti
	Hankipalloturnauksen ohessa järjestetystä saunaillasta oli saapunut lasku 	Tampereen ammattikorkeakoululta. EUPRA:n konferenssista, johon Iltakoulun 	jäseniä pyydettiin vapaaehtoisiksi, ei ole tullut uutta tietoa yhteydenoton jälkeen.

6. Talous
	Talous on vakaalla pohjalla. Haalareita on maksettu 26 kpl, joten maksuja puuttuu 	vielä. Rahastonhoitaja muistutti hallituksen jäseniä HVK-maksun maksamisesta, 	sillä kaikki eivät sitä olleet vielä suorittaneet.

7. JKY/Kopo –päivitys, hyväksytään/kommentoidaan JKY:n sääntöluonnos
	JKY:n sääntöluonnoskokous on pidetty 22.3. Iltakoululta tulee yksi edustaja 	JKY:n hallitukseen. Hallitukseen tulee jäseniä mahdollisimman vähän, 	maksimissaan kymmenen.

	22.3. on järjestetty JKY:n kopo-vastaavien kokous. Kokouksessa pohdittiin 	opiskelijoiden mielipiteitä tulevista kandidaatin tutkinto-ohjelmista ja 	maisteriohjelmista. JKK:n henkilökuntaa informoitu uudistuksesta ja 	opintorakenteesta heikohkosti, mistä johtuen tulevaisuus on vielä epävarmaa. 	Maanantaina kopo-vastaavat toimittavat yksikön johtajalle opintorakenteen 	toiveita opiskelijoilta, poikkitieteellisiä maisteriohjelmia.

	JKY:n opiskelijoista koostuva kollegio julkaisi  Unelma-nimisen julkaisun 	aiemmin kuluneella viikolla. Julkaisun päätoimittajana toimi Jouni Markkanen. 	Lehti ei ole JKY:n virallinen julkaisu ja mahdollinen negatiivinen palaute on 	pyydetty ohjeistamaan kohdistettavaksi tekijöille, ei JKY:lle. Rahoittajina 	toimineet Boomi ja Staabi, Iltakoululta ei  rahoitusta tai muuta osallistumista 	projektiin ole kysytty. Lehteen on kirjoittanut kaksi iltakoululaista, joista 	molemmat ovat hallituksen ulkopuolelta eivätkä edusta julkaisussa ainejärjestöä.

	Seuraava JKY:n kokous pidetään 7.4. Kokouksessa on tarkoitus perustaa JKY 	virallisena järjestönä. JKY:n kuulumisia ja JKY-yhteistyötä käsitellään Iltakoulun 	jäsenistön kanssa kevätkokouksessa 29.3.

8. Lukuvuosipalautteen aikataulu
Luonnos palautelomakkeesta on tehty. Uusimassa versiossa on täsmennetty viestintää henkilökunnan kanssa ja lisätty uudistuksesta informointi uudeksi kohdaksi. Palautteen kerääminen toteutetaan E-lomakkeella. Palautteen antamiseen varataan aikaa noin kaksi viikkoa, minkä jälkeen Iltakoulun kopotoimikunta työstää palautteen esiteltävään muotoon ja koonti esitellään myöhemmin. Tavoitepäivä kootun palautteen julkaisulle on 3.5. Paperisia palautelomakkeita käytetään vain erityispyynnöstä.

9. Työelämäsektori sekä työelämäsivuston tilanne 
Uudet Iltakoulun työelämäsivut on avattu ja linkitys toimii Iltakoulun verkkosivuilta. Työelämävideot on tarkoitus saattaa näkyville työelämäsivuille. TAMY:n lainopillisen neuvojan ja tekijänoikeuslain tiedotus- ja valvontakeskuksen kanta on, että työelämävideoiden oikeudet kuuluvat Iltakoulu ry:lle. Työelämävideoiden lisäksi sivuille on tarkoitus kerätä esimerkiksi alumnien haastatteluja.

Kevään aikana on tarkoitus kutsua kokoon haalaritiimi, jonka tehtävänä on 	hankkia mainossopimukset tulevien opiskelijoiden haalareihin jo etukäteen.

10. Iltakoulun vaalitapahtumat
YLE:n vaalitentti järjestetään 31.3. Tampereen Raatihuoneella. Toistaiseksi epäselvää kuinka monta henkeä Iltakoulusta voi osallistua tilaisuuteen yleisönä. Aki tuottaa vaaliveikkauksen lomakkeet yliopiston e-lomakkeelle. Tarkoituksena on haastaa politiikan tutkimuksen henkilökunta mukaan vaaliveikkaukseen. Veikkauksen tulosten läpikäynti tapahtuu lukuvuoden päättäjäistilaisuudessa. TAMY:n vaalipaneeli pidetään 29.3. ennen kevätkokousta klo 14-16.

11. Tuutorointi-katsaus
KV-tutoriksi on ilmoittautunut vasta kolme henkilöä. Kv-opiskelijoiden määrästä ei ole vielä tietoa.

JKK:n ainejärjestöjen tutorvastaavien kokous 29.3. klo 12. Tutoroinnissa ja lukuvuoden aloittamisessa pyritään yhteistyöhön JKK:n puitteissa, tosin  mahdollinen eriaikaisuus opintojen aloituksessa voi haitata yhteistä toimintaa. Ilmoittautuminen tutoriksi päättyy 25.3. 

12. Kevätkokouksen läpikäynti
Iltakoulun sääntömääräinen kevätkokous järjestetään tiistaina 29.3. klo 17 luentosalissa A2b. 

13. Menneet ja tulevat tapahtumat
Talviolympialaiset
	Pidettiin 17.3. Onnistunut tapahtuma, johon osallistuneilla oli hauskaa. 		Haalarimerkkejä myytiin 39, sadan kappaleen tilaus tuotti tappiota tällä hetkellä, 	mutta merkkien myyntiä jatketaan seuraavana vuonna. Kaakaon myynti tuotti 	voittoa.

Lavatanssit
	Järjestetään 12.4. Mainos julkaistaan viikolla 13 ja liput tulevat myyntiin 		maanantaina 4.4. Tanssinopetusta ennen bileitä järjestetään tiistaisin 29.3.  ja 5.4. 	klo 18 Atalpalla.

Pornobileet
	Järjestetään torstaina 31.3. Ruma hoitaa lipunmyynnin. Iltakoulun juhlavastaavat 	järjestävät bingon ja myyvät  haalarimerkkejä. Ennakkolippujen tulot tulevat 		ainejärjestöille, ovelta myytyjen lippujen hinta menee kokonaisuudessaan 	Rumalle. Bileisiin on tulossa oma haalarimerkki.

Vaalitentti
	Vaalitentin osallistujamäärien osalta odotetaan vastausta YLE:ltä.
	
muut tulevat tapahtumat 

Lexican vappurieha
	Kielten opiskelijoiden ainejärjestö Lexica järjestää vappuriehan, johon 	Iltakoululta tarvittaisiin järjestysapua.  Iltakoulun edustajia tarvitaan pitämään  	rastia tiistaina 5.4.  kello 16-19. Juhlavastaavat ottavat tehtävän hoitaakseen. 	Lisäksi  tarvitaan rastinpitäjiä olympialaisiin 26.4. kello 16-19, mihin 	vapaaehtoisiksi ilmoittautuivat Jussi ja Nelli.

P-klubin vierailu.
	P-klubilaisille on suositeltu Dream Hostelia majoituspaikaksi. Varapuheenjohtaja 	ottaa yhteyttä vierailijoihin pornobileiden ennakkolipputarpeen selvittämiseksi. 

Vuosijuhlat
	Jatkopaikka on vielä toistaiseksi avoin. Amos-klubi ei ole käytettävissä, Sorin 	klubia on tiedusteltu ja Boomi ry:ltä on saatu tarjoushinnaksi 700€. Poutatorvi-	yhtyeeltä pyydetään tarjous vuosijuhlien orkesterin tehtävistä.

Iltakoulun vappusitsit
	Järjestetään 30.4. Messukylän työväentalolla. Seuraavana päivänä 1.5. pidetään 	vappupiknik.

Kollegasitsit,
	Iltakoululla on järjestysvastuu kollegasitseistä. Ajatuksena olisi järjestää 	jonkinlaiset politiikan tutkimuksen päivät kollegasitsien yhteyteen. Päivämäärien 	osalta tarkkaa suunnitelmaa ei ole vielä tehty, mutta lokakuu vaikuttaa hyvältä 	ajanjaksolta sitsien järjestämiseen.

14. META
Valtio-opin professori ja entisen politiikan tutkimuksen laitoksen johtaja Tapio Raunio pahoitteli kurssien päällekkäisyyksiä valtio-opin osalta. Kurssien määrää on hänen mukaansa pyritty  tasaamaan periodien välillä. Jonkinlaiset opetussuunnitelmasta vastuussa olevat henkilöt on ilmeisesti molemmista politiikan tutkimuksen pääaineesta nimetty, mutta asiaan ei nykyisellään ole panostettu paljoa.  Rakenneuudistuksen myötä jokaiseen oppikokonaisuuteen  on mahdollisesti tulossa opetussuunnitelmista vastaava koordinaattori.
 
Hallitus päätti, että Iltakoulun ainejärjestötilassa myytäviä haalarimerkkejä voi vastaisuudessa myydä hintaan 2,5€.

15. Seuraavasta kokouksesta sopiminen
Seuraava kokous järjestetään keskiviikkona 13.4. kello 16.00.

16. Kokouksen päättäminen 
Puheenjohtaja päätti kokouksen klo 17.47

	Aki Luoto						Eetu Kreivi
	Puheenjohtaja						Sihteeri

	Johanna Kaunisvaara					Jussi Naski
	Pöytäkirjantarkastaja					Pöytäkirjantarkastaja